ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
29 พ.ค. 2558

สรุปตลาดภาคเช้า
ตลาดภาคเช้าปรับเพิ่มขึ้นเล็กน้อย ขณะที่ตลาดรอบบ้านมีทั้งบวกสลับลบ โดยหุ้นกลุ่มที่ปรับตัวเด่นในภาคเช้าคือหุ้นกลุ่มรับเหมาก่อสร้าง แต่โดยภาพรวมตลาดแกว่งตัวในกรอบแคบจากที่ขาดปัจจัยใหม่ ปิดตลาดภาคเช้าดัชนีเปลี่ยนแปลง +3.09 จุด (+0.21%) มาอยู่ที่ 1,496.70 จุด มูลค่าการซื้อขาย 1.3 หมื่นล้านบาท
 
แนวโน้ม ภาคบ่าย
ประเมินดัชนีมีแนวโน้มแกว่งตัวในกรอบแคบ เรามองบวกต่อดัชนีที่มายืนเหนือระดับ 1,495 จุด โดยคาดหวังการแกว่งตัวขึ้นทดสอบ 1,500 จุด เรามองหุ้นกระแสรับเหมาก่อสร้าง จะช่วยหนุนโมเมนตัมในการเก็งกำไรในหุ้นขนาดเล็ก หนุนจากงานของภาครัฐที่จะทยอยมีการประมูลและมีความคืบหน้า สำหรับกลุ่มที่เราแนะนำยังคงเป็นกลุ่มอิเล็กทรอนิกส์ และกลุ่มลีสซิ่ง
 
วิเคราะห์ทางเทคนิค
SEAFCO ราคาปิด 11.40 บาท
แนวรับ 11.30 บาท        แนวต้าน 13.00 บาท
แนว cut loss หากใกล้จะหลุด 11.10 บาท
กราฟ SEAFCO ราย week สร้างรูปแบบขาขึ้นเต็มตัว มีลักษณะการไต่ระดับใกล้เคียงกับกลุ่มรับเหมาขนาดใหญ่ โดยล่าสุดฟอร์มตัวเป็น W-shape อย่างชัดเจน อีกทั้งแท่งเทียนยกตัวสูงเป็น hammer ถือเป็นแนวโน้มของการปรับขึ้น ขณะที่ RSI เพิ่มตัดเส้นสัญญาณขึ้นเป็น Buy signal และมีโอกาสจะวิ่งได้ยาวต่อเนื่อง 2-3 สัปดาห์ แนะนำซื้อและถือ
 
เด็กแนว
TCC  หลังจากพ้น Cash balance ออกมาแค่วันเดียวราคาก็กระชากวืดขึ้นมา 2 วันติด เหมือนเก็บกดอย่างบอกไม่ถูก  และจากนั้นก็เคลื่อนไหวเป็น Side way ไปเรื่อยๆ ไม่ค่อยผันผวนตามตลาดซักเท่าไร แสดงว่ามีผู้ดูแลที่ดี หุ้นตัวนี้ถูกคาดหมายว่าจะกลับมา turnaround ในเชิงธุรกิจอย่างจริงจังนับตั้งแต่นี้ไป โดยเฉพาะอย่างยิ่งการสานต่อโครงการถ่านหินกับต่างประเทศ รวมทั้งโรงไฟฟ้าต่างๆ ที่จะเกิดขึ้น  ทั้งนี้บริษัทได้มีการแต่งตั้งผู้บริหารใหม่เข้ามา ท่าทางเอาจริงเอาจังกับโปรเจคโรงไฟฟ้าอย่างมาก คาดว่าไม่ช้าก็เร็วจะต้องมีอะไรออกมา
วิธีที่นิยมกันและง่ายสุดคือการเข้าไปถือหุ้น หรือเข้าไปซื้อโรงไฟฟ้าไม่ว่าจะเป็น solar farm หรือ ชีวะมวล หรือโรงไฟฟ้าขยะ เนื่องจากมีใบอนุญาตขายไฟ มีสายส่งพร้อม และรับรู้รายได้ทันที เด็กแนวว่า TCC หรือเฮียเต็กกอนี้คงไม่ธรรมดา การเจรจาที่ผ่านมายาวนานควรจะเปิดเผยข้อสรุปซะที คนที่ชอบหุ้นตัวนี้เขาจะได้ไม่ผิดหวัง เด็กแนวขอเป็นกำลังใจ แนะนำสะสมดูใจไปสักระยะ กราฟตั้งลำเป็น U-curve และสร้างแนวการขึ้นตามวงกลม ระยะสั้นเป้าหมาย 2.40 บาท ระยะต่อไป ต้องมาดู story กันนะว่าจะแรงแค่ไหน  ติ๊ก ต่อก